Isuzu wys uiteindelik nuwe D-MaxNa ŉ buitensporige lang gewag het Isuzu uiteindelik sy spiksplinternuwe D-Max aan die media bekendgestel. Die nuwe D-Max is die eerste keer wat Isuzu wydsbeen staan – met een voet in die handelsvoertuigsegment en die ander in die leefstylbakkie-segment. Daar is drie bakstyle beskikbaar: enkel-, ekstra- en dubbelkajuit. Daar is twee enjins, 1.9 en 3.0 turbodiesel, en daar is twee ratkaste, albei sesspoed – een handrat en die ander outo. Dan natuurlik twee dryfstelsels – 4 x 2 en 4 x 4. As ŉ mens dié opsies almal deurmekaar skommel, sit Isuzu met ŉ indrukwekkende 23 modelle in die mark. Ons het tydens die bekendstelling met drie verskillende modelle gery. Twee ekstrakajuit, en een dubbelkajuit. Eerste aan die beurt was ‘n .9 ekstrakajuit. Die nuwe enjin trek lekker, en die ratkas se programmering is puik. Die nuwe D-Max toer lieflik stil sonder dat jy die heel tyd na ratte hoef rond te soek. Tweede aan die beurt was ŉ 3.0-dubbelkajuit in ŉ relatiewe intree LS-spesifikasievlak. Die 3.0 is ŉ nuwer weergawe van die ou getroue 3.0 wat ons ken – maar dié keer met effens meer krag. Die grootste verbasing kom in die vorm van die vering. Die Isuzu D-Max en Mazda BT-50 is dieselfde bakkie. Mazda voer hul bakkies in van Thailand, en ons D-Max’e word plaaslik vervaardig in hul aanleg in Gqeberha. Die D-Max se vering verskil heeltemal van die Mazda s’n. Die dubbelkajuit is lekker gemaklik, en die rit in dieselfde omgewing as dié van ŉ Hilux, net met beter skokbrekerkalibrasie – so die bakkie loop nie en rondhop op ŉ grondpad nie. Die ontwerp van die nuwe D-Max is beslis mooi, en die binneruim wel meer leefstyl gerig. Die intreemodelle se kajuit kan effens plastiekerig voel maar ŉ mens moet nie vergeet dat dié bakkies as handelsvoertuie gebore is nie. Die reeksleidende LSE- en V-Cross-modelle se binneruime is uiters luuks met leerbedekte paneelbord en deurkaarte wat die plastiek gevoel uitwis. Ons sal nog baie meer tyd met die verskeie modelle deurbring, maar in tussentyd sal ek dit só opsom. Isuzu se D-Max het uiters betroubare geloofsbriewe as dit kom by betroubaarheid. Die nuwe modelle sal dieselfde reputasie geniet. Die bakkies voel uiters sterk gebou en die enjins is lieflik. Die 1.9 bied 110 kW en 350 Nm en die 3.0 bied 140 kW en 450 Nm. Daar is ŉ magdom modelle, so ŉ mens kan besluit presies wat jy nodig het, en wat jou sak pas. Gaan toetsbestuur beslis ŉ D-Max… jy sal aangenaam verras wees. Die reeks lyk só: Die reeks word gedek deur ŉ vyf jaar/120 000 km-waarborg en ŉ vyf jaar/90 000 km-diensplan. Sodra ons meer tyd met die D-Max deurbring sal ons hom teen sy mededingers vergelyk.